b) sikrer, at dokumenter ikke rutinemæssigt klassificeres som fortrolige, ganske enkelt fordi de henviser til
et emne, der er eller kan være relevant fra et sikkerhedsmæssigt synspunkt, og
c) sikrer en passende kontrol fra Europa-Parlamentets side (demokratisk parlamentarisk kontrol).Det bør også klart fastslås i forordningen, at det ikke i henhold til bilaterale aftaler med tredjelande eller
internationale organisationer kan forbydes Rådet eller Kommissionen at dele fortrolige oplysninger medEuropa-Parlamentet (navnlig i tilfælde, hvor de relevante dokumenter ikke er tilgængelige for de nationaleparlamenter, da der er tale om EU-dokumenter).
Henstilling 4 (om forholdet mellem EU og medlemsstaterne med hensyn til deling af oplysninger/doku-
menter)
Under hensyntagen til princippet i EF-traktatens artikel 296, hvorefter »ingen medlemsstat er forpligtet til at
meddele oplysninger, hvis udbredelse efter dens opfattelse ville stride mod dens væsentlige sikkerhedsinter-esser«, bør forordningen ændres med henblik på at
a) begrænse medlemsstaternes ret til at begrænse adgangen til deres bidrag/ændringsforslag i lovgivnings-
eller regelfastsættelsesprocedurer
b) give fuld adgang til oplysninger, der forelægges for Kommissionen i forbindelse med gennemførelsen af
EF- eller EU-lovgivning, indtil der er indledt en retssag ved en domstol.
Henstilling 5 (om praktiske spørgsmål i forbindelse med aktindsigt for borgerne)
Kommissionen bør under hensyntagen til erfaringerne i den første fireårige periode med forordningen
ændre denne ved at fremsætte et sammenhængende forslag, der
a) sikrer, at der på ét enkelt sted og på en klar og velstruktureret måde kan opnås aktindsigt i alle for-
beredende dokumenter vedrørende en lovgivnings- eller regelfastsættelsesprocedure (se henstilling 2)
b) reorganiserer institutionernes registre ved at tilføje en fælles grænseflade, således at borgeren/brugeren
kan finde de samme funktioner i de tre registre
c) fastlægger fælles regler for arkivering af dokumenter, således at man undgår dobbelt arkivering og sikrer
de forskellige versioners ægthed
d) på en klar og forståelig måde præsenterer institutionernes arbejdsfordeling og, når det er relevant, det
sted, hvor der kan fås aktindsigt i dokumenterne.
P6_TA(2006)0123
WTO's ministerkonference i Hongkong
Europa-Parlamentets beslutning om evaluering af Doha-runden efter WTO's ministerkonference i
Hongkong (2005/2247(INI))
Europa-Parlamentet ,
—der henviser til ministererklæringen fra Verdenshandelsorganisationens (WTO) sjette ministerkonference
vedtaget den 18. december 2005 (1),
—der henviser til sluterklæringerne fra den parlamentariske konference om WTO efter afslutningen af
konferencerne i Hongkong den 12.-15. december 2005 og Bruxelles den 24.-26. november 2004,
(1) Dokumentets nummer: 05-6248, dokumentets betegnelse: WT/MIN(05)/DEC).2.12.2006 DA C 293 E/155 Den Europæiske Unions Tidende
Tirsdag, den 4. april 2006
—der henviser til sin beslutning af 1. december 2005 om forberedelserne til WTO's sjette ministerkonfe-
rence i Hongkong (1),
—der henviser til Rådets konklusioner vedrørende Doha-udviklingsdagsordenen efter den ekstraordinære
samling i Rådet (almindelige anliggender og eksterne forbindelser) den 18. oktober 2005 (13378/05),
—der henviser til sin beslutning af 12. maj 2005 om evaluering af Doha-runden efter WTO's afgørelse af
1. august 2004 (2),
—der henviser til afgørelse truffet i WTO's almindelige råd den 1. august 2004 (3),
—der henviser til erklæringen fra WTO's ministerkonference i Doha af 14. november 2001 (4),
—der henviser til sine tidligere beslutninger af 15. december 1999 om WTO's tredje ministerkonference i
Seattle (5), af 13. december 2001 om WTO-mødet i Qatar (6) og af 25. september 2003 om WTO's
femte ministerkonference i Cancún (7),
—der henviser til Sutherland-rapporten om WTO's fremtid: »The Future of the WTO: Addressing Institu-
tional Challenges in the New Millennium« (8),
—der henviser til sin beslutning af 9. marts 2005 om forslag til Rådets forordning om anvendelse af et
arrangement med generelle toldpræferencer (9),
—der henviser til forretningsordenens artikel 45,
—der henviser til betænkning fra Udvalget om International Handel og udtalelser fra Regionaludviklings-
udvalget, Udvalget om Landbrug og Udvikling af Landdistrikter, Udvalget om Industri, Forskning ogEnergi og Økonomi- og Valutaudvalget (A6-0051/2006),
A. der henviser til, at det multilaterale handelssystem i WTO bidrager til øget retfærdighed, gennemsigtig-
hed og stabilitet i international handel og til en bedre forvaltning af globaliseringen i kraft af multi-laterale regler og discipliner og bilæggelse af tvister ad rettens vej, idet der sker en prioritering afbæredygtig udvikling og menneskerettigheder,
B. der henviser til, at ministerkonferencen i Doha den 9.-14. november 2001 forpligtede alle WTO-med-
lemmer til en udviklingsrunde (Doha-runden), hvis primære formål skal være at fremme et mere retfær-digt og udviklingsorienteret handelssystem baseret på multilaterale regler,
C. der henviser til, at en vellykket afslutning på Doha-runden, hvor der sikres en ægte yderligere markeds-
åbning og strammere multilaterale regler, kan udgøre et vigtigt parameter med hensyn til at stimulereverdensomspændende økonomisk vækst, udvikling og beskæftigelse og effektivt bidrage til at integrereudviklingslandene i verdensøkonomien,
D. der henviser til, at EU har spillet en ledende rolle i forhandlingerne siden lanceringen af Doha-runden
og fremsat troværdige og væsentlige tilbud på alle forhandlingsområder, herunder landbruget, mensandre udviklede lande og de mere udviklede udviklingslande ikke har udvist samme fleksibilitet oggrad af vilje,
E. der henviser til, at en vellykket afslutning af Doha-runden, der fører til yderligere gensidig liberalisering
af verdenshandelen med varer og tjenesteydelser, bliver et væsentligt middel til at opnå højere vækst,beskæftigelse og konkurrenceevne i EU og til at nå målene i Lissabon-strategien,
(1) »Vedtagne tekster«, P6_TA(2005)0461.
(2) »Vedtagne tekster«, P6_TA(2005)0182.
(3) Dokumentets nummer: 04-3297, dokumentets betegnelse: (WT/L/579).
(4) Dokumentets nummer: 01-5859, dokumentets betegnelse: (WT/MIN(01)/DEC/1).
(5) EFT C 296 af 18.10.2000, s. 121.
(6) EFT C 177 E af 25.7.2002, s. 290.
(7) EUT C 77 E af 26.3.2004, s. 393.
(8) Rapport fra Det Rådgivende Råd til generaldirektøren Supachai Panitchpakdi, WTO, december 2004.
(9) »Vedtagne tekster«, P6_TA(2005)0066.C 293 E/156 DA 2.12.2006 Den Europæiske Unions Tidende
Tirsdag, den 4. april 2006
F. der henviser til, at april 2006 i Hongkong er fastsat som ny frist for at opnå en aftale om de fuldstæn-
dige betingelser, og juli 2006 er sat som frist for indgivelse af forslag til gennemførelsesplaner,
G. der henviser til, at bestræbelserne på at overholde 2006-fristen for afslutningen af Doha-runden ikke
bør indebære ændringer af målsætningen om at opnå et ambitiøst og afbalanceret resultat, der afspejler
udviklingsmålene i Doha-ministererklæringen,
H. der henviser til, at hvis forhandlingerne ikke afsluttes i 2006, indebærer det en risiko for, at
Doha-runden bryder sammen, hvilket kan drage det nuværende multilaterale handelssystems troværdig-hed i tvivl og medføre en forskydning i retning af bilaterale og regionale handelsaftaler, som ofteforstærker skævheder mellem de udviklede lande og udviklingslandene,
I. der henviser til, at Doha-runden bør skabe udviklingsorienterede resultater på alle forhandlingsområder,
specielt til gavn for fattige og sårbare udviklingslande,
J. der henviser til, at udviklingslandenes situation er meget forskellig, og at disse både bør påtage sig
forpligtelser og få en særlig og differentieret behandling, der står i rimeligt forhold til deres udviklings-niveau samt deres generelle og sektormæssige konkurrenceevne, idet de mindst udviklede og sårbarelande dog bør fritages for forpligtelser,
K. der henviser til, at EU bør reagere på anmodningerne om handelsliberalisering i landbruget på en sådan
måde, at der sikres bæredygtighed og konkurrenceevne i EU's landbrugssektor samt et multifunktioneltEU-landbrug,
L. der henviser til, at man er enedes om 2013 som frist for afskaffelsen af landbrugseksportsubsidier,
mens der ikke er opnået tilsvarende fremskridt, hvad angår indenlandsk støtte samt markedsadgang,
M. der henviser til, at EU er verdens langt største importør af landbrugsprodukter fra udviklingslande,
N. der henviser til, at beskyttelse af geografiske betegnelser er af stor betydning for EU, som har en
konkurrencemæssig fordel i forbindelse med en række regionale produkter af høj kvalitet,
O. der henviser til, at markedsadgang for ikke-landbrugsvarer (NAMA) indebærer betragtelige potentielle
handelsgevinster ikke kun for EU, men også for udviklingslandene, da en betydelig del af deres handeludgøres af industrivarer, og da de oplever høje toldbarrierer i samhandelen med andre udviklingslande,
P. der henviser til, at markedsadgangen også hindres af betydelige ikke-toldmæssige handelshindringer,
Q. der henviser til, at forhandlingerne ikke har givet tilfredsstillende resultater på tjenesteydelsesområdet;
der henviser til, at EU's mål er en yderligere liberalisering, som, samtidig med at man bevarerWTO-medlemmernes nationale politiske mål og deres ret til at regulere offentlige tjenester, ikke destomindre bør tage hensyn til udviklingslandenes særlige behov,
R. der henviser til, at en forbedring af WTO's regler om handelslettelse, antidumping og andre regel-
områder vil være til fordel for alle WTO's medlemmer, idet det øger retssikkerheden, reducerer omkost-ningerne i forbindelse med handelstransaktioner og hindrer misbrug eller udnyttelse i protektionistiskøjemed,
S. der henviser til, at den måde, hvorpå globaliseringsprocessen og WTO's rolle fremstilles, ofte er
vildledende og giver anledning til misforståelser, og at der er behov for øget kontrol og gennemskuelig-hed i WTO,
1. gentager sin vilje til at anlægge en multilateral indfaldsvinkel til handelspolitikken og sin støtte til
WTO som garant for international handel baseret på regler; påpeger, at fejlslagne multilaterale forhandlingerog et skift til bilaterale/regionale aftaler vil resultere i en uensartet liberaliseringsproces og en skæv udviklingog dermed skade især de mindst udviklede lande;2.12.2006 DA C 293 E/157 Den Europæiske Unions Tidende
Tirsdag, den 4. april 2006
2. beklager de langsomme fremskridt i forhandlingerne indtil videre og det forhåndsbestemte lave ambi-
tionsniveau med hensyn til resultatet af ministerkonferencen i Hongkong; påpeger, at dette lave ambitions-niveau er en trussel mod evnen til at opnå brugbare resultater under Doha-runden; opfordrer Kommissionentil at udarbejde en alternativ handlingsplan for det tilfælde, at Doha-forhandlingerne mislykkes; håber imid-lertid, at ministererklæringen kan bane vej for en vellykket afslutning af runden på alle nøgleområder;
3. mener, at større vilje fra alle vigtige parter, herunder EU, USA og de nye økonomier, er nødvendig for
at fremme fælles fremskridt; opfordrer alle WTO-medlemmer, særlig de mere udviklede og mest udvikledeudviklingslande, til at deltage konstruktivt i reelle forhandlinger med henblik på at nå frem til et godtresultat; opfordrer navnlig EU til under de utvivlsomt komplekse og vanskelige forhandlinger i de kom-mende måneder at anvende sin indflydelse til at opnå friere og mere retfærdige handelsforbindelser i heleverden;
4. understreger, at målet for afslutning af Doha-runden, 2006, i en situation, hvor man under runden har
set bort fra mange frister, nødvendigvis må nås;
5. bekræfter på ny sin stærke støtte til at give udvikling en central plads i Doha-udviklingsdagsordenen
og opfordrer de udviklede lande samt de mere udviklede udviklingslande til at præstere resultater medhensyn til de ambitiøse mål, der er fastsat i Doha-erklæringen, med henblik på at sikre, at den nye handels-runde bliver en udviklingsrunde;
6. fastholder, at runden ikke kun må dreje sig om landbrugsspørgsmålene, og at de centrale forhandlings-
områder derfor bør behandles parallelt i overensstemmelse med helhedsprincippet og med et ensartet højtambitionsniveau og vilje til at bidrage til udvikling;
7. udtrykker tilfredshed med udviklingslandenes øgede organisationsniveau og selvtillid (navnlig G-90 og
G-20);
8. understreger, at de forpligtelser, som Kommissionen indgår under landbrugsforhandlingerne i WTO,
skal ligge inden for EU's nuværende landbrugsstøtteordning og forhandlingsmandatet;
9. mener, at det er afgørende at fastholde, at Kommissionens nuværende tilbud er fremsat inden for
rammerne af Doha-udviklingsdagsordenen, og at dette kan trækkes tilbage under forhandlingerne, hvis deøvrige samarbejdspartnere i WTO ikke fremsætter tilfredsstillende tilbud;
10. henleder endnu en gang opmærksomheden på nødvendigheden af, at EU-landbrugets multifunktio-
nalitet respekteres;
11. støtter landbrugernes ret til adgang til almindelig såsæd;12. erindrer om, at EU som følge af reformen af den fælles landbrugspolitik i 2003 i væsentlig grad har
reduceret sin handelsfordrejende interne støtte; anmoder i den forbindelse om konkrete forpligtelser fraandre handelspartnere; udtrykker tilfredshed med begrænsningen i ministererklæringen af »kassetænkning«ved hjælp af forpligtelsen til generelt at reducere den handelsfordrejende interne støtte;
13. minder om Luxembourg-aftalens indflydelse på reformen af den fælles landbrugspolitik og fastholder
i denne forbindelse nødvendigheden af at fastlægge de foranstaltninger, der er indeholdt i den »grønne boks«,
herunder den afkoblede landbrugsstøtte;
14. henviser til det vigtige tilbud fra EU om at afvikle sin eksportrestitutionsordning inden 2013, og
fastholder, at de øvrige WTO-medlemmer bør komme med et lignende udspil, hvad angår eksportkreditter,statsforetagender og fødevarehjælp; understreger, at denne proces skal være afsluttet i 2013 og opfordrer til,at en væsentlig del af afviklingen af eksportrestitutionerne sker i begyndelsen af gennemførelsesperioden;støtter Kommissionens synspunkt om, at fjernelse af eksportstøtte bør udtrykkes i konkrete tal;
15. udtrykker tilfredshed med de stabile fremskridt i forbindelse med aftalen om en ramme til fastsættelse
af nye ordninger, der kan forhindre dumping af fødevarehjælp, som ikke er nødhjælp, hvilket er en skjulteksportrestitution, og oprettelse af en »safe box« til fritagelse af ægte nødhjælp;C 293 E/158 DA 2.12.2006 Den Europæiske Unions Tidende
Tirsdag, den 4. april 2006
16. foreslår en uafhængig gennemgang af alle former for støtte til international handel (eksportkreditter,
garantiordninger, statsforetagender, fødevarehjælp etc.); foreslår, at formålet med en sådan gennemgang skalvære at foretage en opdeling mellem det, der hører under det humanitære område, og som skal overvåges afdet offentlige, og det, der fordrejer konkurrencereglerne for international handel, og som skal afvikles;
17. mener, at markedsadgang spiller en vigtig rolle i forhandlingerne og for gennemførelsen af reformen
af den fælles landbrugspolitik, og at den generelle ramme for nedsættelse af toldsatserne bør vurderes i lysetaf de bestræbelser, der gøres af samtlige WTO-medlemmer på de forskellige områder af landbrugsforhand-lingerne, og af EU's bestræbelser med hensyn til intern støtte og eksportkonkurrence, samtidig med atmuligheden bevares for at pålægge importerede produkter de samme krav som indenlandske produkter;
18. erklærer —med hensyn til markedsadgang —at der er behov for en begrænset grad af fleksibilitet
både gennem formelen for toldnedskæringer og gennem udpegning af følsomme varer; glæder sig overformuleringen vedrørende særlige varer og særlige beskyttelsesordninger, der er i overensstemmelse medudviklingslandenes anmodninger og giver dem råderum til at garantere fødevaresikkerheden og indkomst-mulighederne i landdistrikterne; henviser i denne forbindelse til fastsættelsen af et fælles sæt specifikkeindikatorer;
19. udtrykker tilfredshed med aftalen om de udviklede landes afvikling af eksportsubsidier for bomuld
senest i 2006, men fremhæver, at dette allerede er obligatorisk i henhold til en nylig WTO-afgørelse, ogpåpeger, at dette kun er en lille del af de restitutioner, som USA giver sine bomuldsdyrkere; understregerderfor betydningen af at opnå positive resultater med hensyn til at reducere og afvikle dets nationale støtte;udtrykker tilfredshed med den toldfri og kontingentfri adgang for de mindst udviklede lande; påpeger imid-lertid den begrænsede virkning, dette får; mener, at disse foranstaltninger bør suppleres med strukturreform-programmer til støtte for landbrugerne og industrien i de berørte EU-regioner og med foranstaltninger tiludviklingsstøtte for udviklingslandene, der bør gennemføres af Verdensbanken, Den InternationaleValutafond, FN's Udviklingsprogram og andre internationale organisationer;
20. anmoder Kommissionen om at overveje muligheden for at indføre en »udviklingskasse« for de mindst
udviklede lande i landbrugsforhandlingerne for at gøre det muligt for dem at tackle fødevaresikkerhed ogbeskæftigelsessituationen i landdistrikterne, som er spørgsmål af stor vigtighed i bestræbelserne på atudrydde fattigdommen;
21. konstaterer, at det er nødvendigt, at EU styrker sine forbindelser med de lande, med hvilke vi deler en
fælles landbrugsvision, især medlemmerne af G10 og landene i Afrika, Vestindien og Stillehavet (AVS-lan-dene); mener i denne henseende, at åbning af fællesskabsmarkedet efter indgåelsen af nye forpligtelser førstog fremmest bør være forbeholdt de mindst udviklede lande og AVS-landene; understreger, at der fuldt udbør tages hensyn til problemerne forbundet med udhulingen af de præferencemargener, de nyder godt af;
22. mener, at enhver indrømmelse til udviklingslandene eller til de mindst udviklede lande kun kan gives
under forudsætning af, at oprindelsesreglerne og mekanismerne til forebyggelse af trekanthandel overholdesfuldt ud;
23. beklager de manglende fremskridt vedrørende oprettelsen af et register for vine og spiritus samt
udvidelsen af beskyttelsen af geografiske betegnelser til andre varer; erindrer om, at disse elementer ervæsentlige for et afbalanceret forhandlingsresultat;
24. ønsker ambitiøse og velafbalancerede resultater i forhandlingerne om NAMA, idet der skal sikres nye
reelle muligheder for markedsadgang, bl.a. i Syd-Syd-handelen, gennem væsentlige nedskæringer i deanvendte satser, der tager behørigt hensyn til den særlige og differentierede behandling, de sårbare udvik-lingslande har behov for; fastholder, at den forbindelse, der i erklæringen fra ministerkonferencen fastslåsmellem ambitionsniveauet for markedsadgang for landbrugsvarer (AMA) og NAMA bør medføre nedskærin-ger i toldsatserne; opfordrer de mest udviklede udviklingslande til at påtage sig deres del af ansvaret ioverensstemmelse med deres udviklingsniveau, idet det understreges, at resultatet bør afspejle det vedtagneprincip om mindre end fuld gensidighed;
25. udtrykker tilfredshed med anvendelsen af en schweizisk formel for toldnedskæringer; understreger
dog, at harmoniseringseffekten af en sådan formel ikke bør udvandes gennem anvendelse af flere koeffici-enter; stiller sig velvilligt til, at der tages sektorspecifikke initiativer inden for sektorer, som er interessantefor EU ud fra et eksportmæssigt synspunkt;2.12.2006 DA C 293 E/159 Den Europæiske Unions Tidende
Tirsdag, den 4. april 2006
26. erkender, at der er langt igen, inden betingelserne kan fastsættes, og forhandlingerne kan afsluttes;
understreger desuden, at der inden den 30. april 2006 skal træffes vanskelige beslutninger om betingelsernefor toldnedskæringer, for så vidt angår både antallet af og niveauet for koefficienter;
27. påpeger, at det er af strategisk interesse, at alle handelspartnere også fjerner deres uberettigede ikke-
toldmæssige handelshindringer, da disse hæmmer markedsadgang og kan modvirke de mulige fordele ved
toldnedskæringer, idet det politiske råderum til at beskytte ikke-handelsmæssige interesser dog bevares;
28. er bekymret over forsinkelserne i forbindelse med afviklingen af forhandlingerne på tjenesteydel-
sesområdet og opfordrer til, at de intensiveres både på bilateralt og plurilateralt niveau under behørig hen-syntagen til de svage og sårbare økonomiers interesser, og uden at svække disses stilling ved at presse demtil at liberalisere yderligere tjenesteydelsessektorer; påpeger, at WTO er ved at ændre strukturen for forhand-lingerne om den almindelige overenskomst om handel med tjenesteydelser (GATS); fastholder nødvendighe-den af en rettidig konsekvensanalyse; glæder sig over, at fristen for indgivelse af plurilaterale ansøgninger,udgangen af februar 2006, blev overholdt, og betragter dette som et positivt tegn for den videre afvikling afforhandlingerne; gentager, at grundlæggende offentlige tjenester som sundhed, uddannelse og audiovisuelletjenester bør udelukkes fra liberalisering;
29. udtrykker bekymring over, at de mellemliggende frister for at få en vellykket afslutning af forhand-
lingerne om tjenesteydelser ikke følger fristerne for fastlæggelse af betingelser og forelæggelse af forslag tiltidsplaner for landbruget og NAMA, og at sådanne forskellige tidsplaner kan gøre det vanskeligere at opnået afbalanceret resultat på alle centrale områder;
30. fastholder, at EU fortsat i WTO skal lægge vægt på liberalisering af tjenester og åbning af markeder,
f.eks. i finans-, turist- og distributionssektoren, som er vigtige for europæisk økonomi;
31. fremhæver i lyset af undersøgelsen af sammenhængen imellem handel, gæld og finanser de opnåede
fremskridt og opfordrer Kommissionen til at medtage nye og forbedrede GATS-forpligtelser om finansielletjenesteydelser i dens multilaterale og bilaterale krav til handelspartnerne i WTO for at sikre, at handels-liberaliseringer, særligt hvad angår finansielle tjenesteydelser, er til gensidig gavn for de involverede parter;
32. påpeger, at alle WTO-medlemmer er blevet enige om at finde frem til de mindst handelsfordrejende
løsninger, når der skal udformes ny lovgivning, og understreger betydningen af, at EU viser lederskab iforbindelse hermed;
33. påpeger endnu en gang, at forhandlingerne for at kunne kaldes vellykkede skal udmunde i tilsagn om
konkrete udviklingsfordele på alle forhandlingsområder, navnlig til fordel for de mindst udviklede lande, ogskal bidrage til opfyldelse af millenniumudviklingsmålene for 2015 om udryddelse af fattigdom, en mereretfærdig fordeling af fordelene ved globalisering, lettere markedsadgang for udviklingslandene og økono-misk diversificering i udviklingslandene uden at de mest skrøbelige økonomiske sektorer i disse lande
svækkes;
34. udtrykker tilfredshed med den udviklingspakke, der blev vedtaget i Hongkong, selv om den er mindre
ambitiøs end forventet; beklager imidlertid, at den told- og kontingentfri adgang til markeder for produkterfra de mindst udviklede lande, bortset fra 3 % af toldpositionerne, som omfatter nogle produkter, der er afafgørende betydning for de fattige lande, begrænser fordelene for de mindst udviklede lande betydeligt;opfordrer alle udviklede lande og de mest udviklede udviklingslande til at følge EU's model vedrørende »altundtagen våben«-initiativet ved at sikre de mindst udviklede lande fuldstændig told- og kontingentfri mar-kedsadgang; opfordrer EU og de mindst udviklede lande til i fællesskab at stræbe efter at sikre, at de mindstudviklede lande opnår fuldstændig told- og kontingentfri markedsadgang i de udviklede lande og i de mestudviklede udviklingslande;
35. beklager de langsomme fremskridt i arbejdet med det vigtige spørgsmål om præferenceudhuling;
mener, at problemerne med udhuling af handelspræferencer og faldende varepriser også bør tages opunder denne runde; opfordrer Kommissionen til efter afvikling af de gældende EU-AVS-regler at bidragepositivt til at identificere og foreslå mulige nye løsninger, både på bilateralt og multilateralt plan, med hen-blik på at stabilisere råstofpriserne;C 293 E/160 DA 2.12.2006 Den Europæiske Unions Tidende
Tirsdag, den 4. april 2006
36. mener, at en yderligere gradvis Syd-Syd-markedsåbning, særlig regional handel og opslutning
omkring strammere multilaterale regler kan være til gavn for den økonomiske udvikling og integreringenaf udviklingslandene i den globale økonomi; mener, at en særlig og differentieret behandling bør udgøre enintegrerende del af WTO-aftalerne;
37. understreger vigtigheden af fyldestgørende teknisk bistand med henblik på at hjælpe udviklingslan-
dene med at udforme deres handelsinteresser, gennemføre reelle forhandlinger, opfylde nye forpligtelser,tilpasse sig til reformer og reelt iværksætte WTO-reglerne; understreger også nødvendigheden af at tilskyndesvage og sårbare økonomier til at integrere handel i deres nationale udviklingspolitikker og fattigdoms-bekæmpelsesstrategier uden at sætte andre udviklingsmål på spil; støtter udvidelsen af »bistand til handel«til udviklingslandene, hvilket nødvendiggør bistand til at opbygge den nødvendige kapacitet til at høstefordelene som følge af forbedringer i markedsadgang og handelsregler, der sigter mod at forbedre deres
handelsmæssige kapacitet og eksportevne, om nødvendigt diversificere deres produktionsgrundlag og
erstatte toldindtægter med indtægter fra beskatning;
38. opfordrer EU til at sikre, at den yderligere støtte til handel, som blev bekendtgjort i Hongkong,
finansieres med nye midler gennem et tillæg til de finansielle overslag og ikke omfatter en anvendelse tilandre formål af midler, der allerede er afsat til andre udviklingsinitiativer, f.eks. millenniumudviklingsmålene;opfordrer samtidig til større samordning mellem forskellige bistandsdonorer;
39. udtrykker tilfredshed med afgørelsen truffet i WTO's Almindelige Råd den 6. december 2005 om en
ændring af TRIPs-aftalen med henblik på at give udviklingslandene lettere adgang til medicin;
40. ser med tilfredshed på de fremskridt, der indtil videre er gjort i forhandlingerne om handelslettelser;
kræver multilaterale tilsagn om øget retssikkerhed, særlig i forbindelse med handelsforanstaltninger og reglerom forfalskning, forenkling og modernisering af handelsprocedurerne; understreger den særlige betydning,som målrettet teknisk bistand har på dette område;
41. opfordrer til styrkelse af WTO's håndhævelsesmekanismer i TRIPs-aftalen, som er nødvendige for at
bekæmpe salg af forfalskede produkter og krænkelse af EU-patentrettigheder; slår fast, at et af de vigtigstespørgsmål, der skal behandles i WTO, stadig er beskyttelse af Europas intellektuelle ejendomsrettigheder,herunder geografiske betegnelser; udtrykker i den forbindelse tilfredshed med, at Kommissionen udstatione-rer en patentrepræsentant i Beijing fra den 1. april 2006; understreger, at internaliseringen af forfalskedeprodukter har en negativ indflydelse på skatteindtægterne i de udviklede lande, bidrager til at finansiereorganiseret kriminalitet på internationalt niveau og begrænser tilskyndelsen til at opfinde og innovere i allelande, og derfor udgør en risiko for EU-industriers store investeringer i højteknologiske produkter ogtjenesteydelser;
42. opfordrer Kommissionen til i samtalerne med andre handelspartnere at gøre klart, at EU misbilliger
den regelmæssige overtrædelse af de eksisterende WTO-regler, især hvad angår intellektuelle ejendomsrettig-heder, produktpirateri og ikke-toldmæssige handelshindringer;
43. opfordrer til øget kontrol med antidumping og andre regelspørgsmål for at forhindre misbrug af
handelsinstrumenter, samtidig med at den lovlige anvendelse af disse instrumenter og deres effektivitetbevares;
44. fastholder, at alle former for dumping skal forbydes og defineres som eksport til priser, der ligger
under de gennemsnitlige produktionsudgifter, idet der tages hensyn til alle tidligere og efterfølgende formerfor støtte og krydssubsidiering;
45. påpeger behovet for bedre sammenhæng mellem og øget støtte fra retslige bestemmelser og politiske
strukturer på handels- og miljøområdet; tilskynder til fremskridt i forbindelse med handel med miljøvarerog klarere regler for forbindelsen mellem WTO-regler og multilaterale miljøaftaler;
46. understreger betydningen af i Doha-runden at tage højde for ikke-handelsmæssige forhold, f.eks.
sociale, miljømæssige og kulturelle spørgsmål;2.12.2006 DA C 293 E/161 Den Europæiske Unions Tidende
Tirsdag, den 4. april 2006
47. opfordrer Kommissionen til under de forestående forhandlinger i passende omfang at tage hensyn til
ikke-handelsmæssige interesser (dyrevelfærd og miljø);
48. gør opmærksom på den klare konkurrenceforvridning, de europæiske landmænd udsættes for, så
længe importerede produkter ikke er underlagt samme bestemmelser som deres egne produkter;
49. beklager i betragtning af den sociale dimensions stigende betydning i relation til handelsforbindel-
serne, at styrkelsen af forbindelserne mellem WTO og ILO endnu en gang ikke er kommet til udtryk iministererklæringen; er overbevist om betydningen af standarder for det moderne handelssystem; gentagersit årelange løfte om at give ILO observatørstatus på WTO-møder og støtter stærkt oprettelsen af et ståendeforum, som er fælles for ILO og WTO, i dette spørgsmål;
50. gentager opfordringen til en gennemgribende reform af WTO og til bedre integration af WTO i den
generelle ramme for global styring; opfordrer til bedre koordinering og sammenhæng mellem alle inter-nationale institutioner, der er aktive inden for handel og udvikling, herunder FN-organisationerne medansvar for menneskelig udvikling, sundhed og miljø, og opfordrer alle WTO-medlemmer til at give dem etklart mandat til styrket samarbejde;
51. støtter forhandlinger om at styrke tvistbilæggelsesmekanismen og gøre den mere effektiv og gennem-
sigtig med henblik på bl.a. at forbedre regler og procedurer for sammensætning af paneler, tage fat påspørgsmålet om prioritering, tilskynde til kompensationsordninger, styrke tredjeparters rettigheder, giveAppelorganet beføjelser til at henvise til fornyet behandling og gøre udviklingslandenes adgang lettere, idetder i tvistbilæggelsesmekanismen tages hensyn til miljø-, social- og menneskerettighedslovgivningen;
52. konstaterer, at investering, konkurrence og gennemsigtighed i offentlige indkøb stadig er vigtige
områder, der skal forhandles inden for WTO;
53. henstiller til EU's forhandlere, at de i WTO-sammenhæng fastlægger en EU-holdning til energi, som
giver større forsyningssikkerhed og stærkere markedskræfter på energiområdet, som dækker industrielanvendelse på energiområdet, investeringslettelser i udviklingslandene og fjernelse af dobbelte priser ogandre former for eksportrestriktioner og afgifter, der er en trussel mod mange EU-industrier;
54. minder om, at små og mellemstore virksomheder (SMV'er) udgør rygraden i EU's og udviklingslan-
denes økonomier, men at deres overlevelse i et globalt handelssystem forudsætter en entydig fastlæggelse afprivate ejendomsrettigheder og klare begrænsninger på monopolpriser, samt at sådanne rettighederhåndhæves effektivt, således at de fungerer som incitamenter for SMV'erne til at investere i forskning ogudvikling; foreslår, at EU's handelspolitik rettes mod at mindske SMV'ernes risici i forbindelse med inter-national handel og investering ved i vid udstrækning at forbedre markedsadgangen i vækstlandene vedeffektivt at fjerne toldmæssige og ikke-toldmæssige handelshindringer i disse lande, ved at ophæve restrik-tionerne for europæiske handelsaktiviteter (investering, etablering, ret til at handle) og ved at etablere styr-kede WTO-mæglingsmekanismer med henblik på at tackle ikke-toldmæssige hindringer hurtigt og effektivt;
55. foreslår, at arbejdet vedrørende økonomiske og sociale analyser fremskyndes for kvantitativt og kva-
litativt at vurdere de økonomiske og sociale virkninger af udviklingen som følge af aftaler vedrørende inter-national handel; mener, at det er nødvendigt på denne måde at bidrage til beslutningstagningen både for atstøtte forhandlingerne og for at foregribe de økonomiske ændringer som følge af aftalerne, som kan berøremedlemsstaterne og de pågældende økonomiske sektorer;
56. understreger vigtigheden af at anspore til offentlig og politisk støtte til WTO's multilaterale handels-
system; påpeger, at virksomhederne har en legitim interesse i at forme politikker, som påvirker deres mådeat drive forretning, og at deltagelse af forskellige grupper, herunder ngo'er, er vigtig for, at WTO kan værevelfungerende; understreger dog, at virksomheders og ngo'ers prioriteter påvirker WTO's politiske dagsordenpå forskellig måde og kan spille en større rolle end demokratisk valgte parlamentarikere med hensyn tilslutdokumentet; opfordrer Kommissionen til omhyggeligt at undersøge virksomheders og ngo'ers rolle iforhandlingsprocessen; opfordrer til øget gennemsigtighed og begrænsning af virksomheders og ngo'ersprivilegier; understreger, at der er behov for bedre information af offentligheden og bredere høring af civil-samfundet; henleder endnu en gang opmærksomheden på det vigtige bidrag, den parlamentariske dimensionkan yde som et middel til at styrke WTO's demokratiske ansvar og åbenhed over for borgerne;C 293 E/162 DA 2.12.2006 Den Europæiske Unions Tidende
Tirsdag, den 4. april 2006
57. understreger behovet for institutionelle reformer med henblik på at forbedre WTO's funktion på
grundlag af bl.a. anbefalingerne i den ovennævnte Sutherland-rapport;
58. understreger betydningen af arbejdet i parlamentskonferencen om WTO for at styrke den demokra-
tiske dimension i WTO; påpeger dog, at WTO-forhandlere ikke har taget sluterklæringerne fra IPU i betragt-ning; tager EU-forhandlernes bestræbelser på at behandle arbejdet i parlamentskonferencen om WTO til
efterretning, men beklager andre WTO-forhandleres manglende engagement;
59. erklærer, at det er villig til at bidrage positivt til forhandlingsprocessen gennem de forskellige kontak-
ter, dets medlemmer har med kolleger fra de lande, med hvem EU deler fælles interesser;
60. glæder sig over det stærke sammenhold mellem de tre store EU-institutioner, der var til stede i
Hongkong, og understreger fordelene ved at opretholde et tæt samarbejde mellem de tre institutioner idisse afgørende måneder for forhandlingerne; opfordrer Rådet og Kommissionen til fortsat at inddrageParlamentet og til at holde det nøje underrettet om EU's strategi efter Hongkong-konferencen og om udvik-lingen i forhandlingerne, også under det næste møde i WTO's Almindelige Råd i Genève;
61. understreger, hvor vigtigt det er, at Europa-Parlamentet bliver repræsenteret på alle WTO-møder, hvor
der tages vigtige skridt i forhandlingerne, og hvor ministrene deltager, og ikke kun ved de officielleministerkonferencer; anmoder derfor om, at en lille delegation af medlemmer af Europa-Parlamentet påmeningsfuld vis deltager i de møder, som skal afholdes i Genève med henblik på at overholde tidsfristerne,
den 30. april og 31. juli 2006, der er fastsat i Hong Kong-erklæringen; opfordrer Rådet til at indbyde
en sådan delegation af EP-medlemmer til at deltage som observatører i i hvert fald et af de møder,»artikel 133-komiteen« afholder i Genève i slutningen af april; opfordrer Kommissionen til at støtte detteinitiativ og til at sikre, at medlemmerne af Europa-Parlamentet modtager tilstrækkelig information omudviklingen i forhandlingerne under deres ophold i Genève;
62. gentager betydningen af den parlamentariske dimension inden for WTO for at styrke den demokra-
tiske legitimitet og gennemsigtighed i WTO-forhandlingerne, da parlamentsmedlemmer kan være en vigtigforbindelse til borgerne, særlig som informationskilde og svar på deres bekymringer; glæder sig over resul-taterne af WTO's parlamentariske konference i Hongkong; opfordrer Kommissionen og Rådet til aktivt at
støtte en henvisning i slutdokumentet til Doha-runden, som fremhæver lovgivernes rolle i udformningen af
handelspolitik;
63. pålægger sin formand at sende denne beslutning til Rådet og Kommissionen og til parlamenterne i
medlemsstaterne, de tiltrædende lande og ansøgerlandene, WTO's generalsekretær og formanden for IPU.
P6_TA(2006)0124
Den økonomiske situation i EU
Europa-Parlamentets beslutning om den økonomiske situation i EU —foreløbig rapport om de
overordnede retningslinjer for de økonomiske politikker for 2006 (2006/2047(INI))
Europa-Parlamentet ,
—der henviser til Kommissionens integrerede retningslinjer for vækst og beskæftigelse (2005-2008)
(KOM(2005)0141) (de integrerede retningslinjer),
—der henviser til EF-traktatens artikel 99, stk. 2,
—der henviser til særberetning nr. 4/2005 fra Kommissionens Udvalg for Økonomisk Politik (EPC) om
EPC's fremskrivninger for 2005 af aldersrelaterede udgifter (2004-2050) for EU's 25 medlemsstater:underliggende forudsætninger og fremskrivningsmetodologier,2.12.2006 DA C 293 E/163 Den Europæiske Unions Tidende
Tirsdag, den 4. april 2006